Iudas
Vide etiam paginam discretivam: Iudas (discretiva). Iudas (Hebraice ‏יהודה, sciliicet Iehovae laus, Graece Ἰούδας) est persona Biblica, Iacobi et Liae filius quartus, tribus Iudae genitor. "Modo confitebor Domino", dixit Lia cum Iudam genuisset. Cum fratres omnes praeter Ruben Iosephum occidere volunt, Iudas eum vendere monuit. Filii Iudae fuerunt a Sue Chanaanea tres: Her, Onan et Zela; et a Thamar Phares et Zara. Thamar Heris Iudae filii uxor marito mortuo Onani filio secundo nupta est; cum et Onan mortuus esset, Iuda eam filio tertio dare promisit, sed haec non fecit; tum Thamar eum decepit et ab eo ipso geminos concepit.